Aweyi Obadikilanga o Nkand’a Nzambi?
Nga obadikilanga wo nze . . .
nkanda wa ngangu za wantu?
nkanda wa lusansu lwa luvunu?
Diambu dia Nzambi?
O NKAND’A NZAMBI ADIEYI UVOVANGA?
“E sono yawonso yavumunwinwa kwa Nzambi.”—2 Timoteo 3:16, Nsekola ya Nkand’a Nzambi.
NKIA NLUTA DILENDA KUTWASILA?
Dikusadisa mu solola e mvutu zasikila muna yuvu yamfunu ya zingu.—Ngana 2:1-5.
Dikuvana luludiku lwamfunu mu mambu ma lumbu ke lumbu.—Nkunga 119:105.
Dikusadisa mu kala ye vuvu kiasikila kia kusentu.—Roma 15:4.
NGA TULENDA KWIKILA KIKILU DINA NKAND’A NZAMBI UVOVANGA?
Elo, vena ye kuma tatu yamfunu:
Ngwizani. O Nkand’a Nzambi wasonekwa mu kolo kia 1.600 za mvu, tezo kia 40 ma wantu basoneka wo. Ndonga muna yau ke bazayana ko. Nkand’a Nzambi wawonso ngwizani wina ye una ye ntu a diambu umosi kaka.
Lusansu lwa ziku. Nswaswani y’asoneki a tusansu twa nza ana beswekanga mbi a zula yau, asoneki a Nkand’a Nzambi akwa ziku kadi bayika masumu ma yau kibeni ye ma zula kiau.—2 Tusansu 36:15, 16; Nkunga 51:1-4.
Ungunza wa ziku. Vitila 700 za mvu, Nkand’a Nzambi wasakula vo o Masia mun’evata dia Beteleme a Yuda kewutukila. (Mika 5:2) Akweyi kawutukila o Yesu? Mun’evata diadina kikilu.—Matai 2:1, 3-9.
KIUVU OLENDA BADIKA
Nkand’a Nzambi Aweyi ulenda tomesena zingu kiaku?
Nkand’a Nzambi uvananga e mvutu za kiuvu kiaki muna YESAYA 48:17, 18 ye 2 TIMOTEO 3:16, 17.
ZAYA DIAKA MAYINGI
NSANGU ZAMBOTE ZITUKIDI KWA NZAMBI!
E Nsangu Zambote nga kwa Nzambi Kikilu Zatuka?
Aweyi tulenda kadila ye ziku vo Nkand’a Nzambi ludi uvovanga?
kon_Latn lug_Latn sag_Latn kon_Latn kmb_Latn kon_Latn kon_Latn kon_Latn kon_Latn kon_Latn kmb_Latn kon_Latn kon_Latn kon_Latn kon_Latn kon_Latn lua_Latn kon_Latn kon_Latn kon_Latn kon_Latn kon_Latn kon_Latn